Source: http://www.bihon.ro/csm-csu/1959584
Timestamp: 2018-07-23 15:54:56+00:00

Document:
CSM CSU Oradea a „legat” trei victorii - BIHON
la	28. decembrie 2017 19:53	 Reactualizat la:	 28. decembrie 2017 21:07
Baschetbaliştii orădeni au dispus de CSM Steaua cu scorul de 89-81.
FOTO: CSM CSU Oradea - CSM Steaua EximBank
Lipsită de aportul coşgeterului său din acest sezon, Nemanja Milosevic, CSM CSU Oradea a reuşit totuşi un meci bun în faţa uneia din contracandidatele la podium, CSM Steaua.
Victoria orădenilor este incontestabilă, în condiţiile în care ei s-au aflat, cu o singură excepţie, în permanenţă în avantaj pe tabela de marcaj.
Gazdele s-au instalat la conducere încă din primul sfert, încheiat cu scorul de 21-15. Echipa noastră s-a distanţat la 14 puncte în sfertul secund, scoruri 31-17 (’14), 41-27 (’18) şi se părea că nu va avea probleme, dar oaspeţii şi-au revenit „din pumn”.
CSM Steaua a realizat un parţial incredibil de 10-0 înainte de pauza mare şi scorul s-a strâns, 41-37. Formaţia bucureşteană a izbutit chiar să treacă în avantaj în sfertul trei, scor 41-42 (’22), acesta fiind de altfel singurul moment în care ea s-a aflat la conducere. A fost rândul echipei noastre să facă un parţial de 10-0 (scor 51-42) şi lucrurile au revenit la normal.
CSM CSU a mărit ecartul la zece puncte în sfertul patru, scor 71-61 (’32), dar oaspeţii nu au cedat, reducând treptat din deficit.
CSM Steaua s-a apropiat periculos la un singur punct, scoruri 73-72 (’37), 75-74 (38), impulsionată de omniprezentul Taylor. Finalul a fost încins, dar gazdele au gestionat cu inteligenţă ultimele două minute. Pasalic, care a fost cel mai bun jucător al meciului, a marcat puncte decisive pentru victoria echipei noastre în final şi oaspeţii nu au mai avut replică.
Jucătorii orădeni i-au dedicat victoria coechiperului lor, Nemanja Milosevic, aflat într-un moment dificil din viaţa sa.
CSM CSU îşi ia astfel la revedere până anul viitor de la suporterii săi printr-un frumos succes.
CSM CSU Oradea – CSM Steaua EximBank 89-81 (21-15, 20-22, 23-24, 25-20)
CSM CSU Oradea: Nicolescu 4, Pasalic 23 (4×3), Zeno 11 (1), Valeika 12, Trotter 6, B. Ţîbîrnă 4, Mandache 7 (2), Gavrilă, Gajovic 17 (2), Stamenkovic 5 (1).
Nu au jucat: Ionescu, Pop.
CSM Steaua EximBank: Darwiche 3 (1×3), Marinov 12 (2), Zekovic 14 (1), Taylor 22 (2), Boone 4, Negoiţescu, Baciu 4, Fraseniuc 13 (1), Lapornik 9 (1).
Nu au jucat: Diculescu, Petrache.
Antrenor: Jukka Toijala
Arbitri: Alexandru Olaru, Mircea Şerban, Sorin Drugău. Comisar FR Baschet: Doru Vinaşi
Taguri: CSM CSU Oradea, CSM Steaua Exim Bank, Ultimul meci al anului

References: CSM 
 CSM 
 CSM 
 CSM 
 CSM 

CSM 

CSM 

CSM 

CSM 

CSM 
 CSM 

CSM 

CSM 
 CSM 
 CSM